বিরল রোগে আক্রান্ত আফগানিস্তানের প্রাক্তন পেসার শাপুর জাদরান

ওয়েব ডেস্ক : বিরল রোগে আক্রান্ত আফগানিস্তানের প্রাক্তন ক্রিকেটার শাপুর জাদরান (Shapoor Zadran)। সেই রোগের নাম হল ‘হেমোফ্যাগোসাইটিক লিম্ফোহিস্টিওসাইটোসিস’ (এইচএলএইচ)। দীর্ঘদিন ধরে এই এই রোগের সঙ্গে পাঞ্জা লড়ছিলেন তিনি। ৩৮ বছর বয়সেই কঠিন ব্যাধির সঙ্গে পাঞ্জা লড়ছেন তিনি।

বিরল রোগে আক্রান্ত হওয়ার কারণে জাদরানকে (Shapoor Zadran) গত জানুয়ারি মাসে নিয়ে আসা হয়েছিল দিল্লিতে। ভর্তি ছিলেন আইসিইউতে। তা দেকে বহু ভক্তের মন খারাপ হয়ে গিয়েছিল। জানা গিয়েছে, আফগানিস্তানের প্রাক্তন পেসার যে রোগে আক্রন্ত হয়েছিলেন, তাতে শরীরে রোগ প্রতিরোধ ব্যবস্থা বেশি সক্রিয় হয়ে উঠেছিল। যার ফলে হাড়, যকৃৎ, প্লিহা, লিম্ফোনোডসহ বিভিন্ন টিস্যু ক্ষতিগ্রস্ত হয়।

আরও খবর : নতুন ভাবনা BCCI-এর, এবার দু’টি দলকে মাঠে নামাতে চাইছে বোর্ড!

জানা গিয়েছে, ২০২৬ সালের শুরুতে এই রোগে আক্রান্ত হয়েছিলেন জাদরান (Shapoor Zadran)। এর পর আইসিসি চেয়ারম্যান জয় শাহর সঙ্গে যোগাযোগ করেন আফগানিস্তান ক্রিকেট বোর্ডের (Afganistan Cricket Board) প্রধান মিরওয়াইস আশরাফ। এদিকে গুজরাত টাইট্যান্সের সঙ্গেও কথা বলেছিলেন রশিদ খান। তার পরেই জাদরানের ভিসার ব্যবস্থা করা হয়েছিল। এর পর তাঁকে পর্যবেক্ষণে রাখা হয়েছিল। জাদরানের সুস্বাস্থ্য কামনায় প্রার্থনা করছেন দেশবিদেশের ক্রিকেটপ্রেমীরা।

উল্লেখ্য, ২০০৯ সালে অভিষেক হয়েছিল শাপুর জাদরানের (Shapoor Zadran)। আফগানিস্তানের হয়ে ৪৪টি ওয়ানডেতে ৪৩টি উইকেট এবং ৩৬টি টি-টোয়েন্টিতে ৩৭টি উইকেট পেয়েছিলেন। ২০১৭ সালে কাবুলে জঙ্গি হানার কবলে পড়েছিলেন তিনি। সেই সময় অল্পের জন্য প্রাণে বেঁচেছিলেন তিনি। এবার বিরল রোগের সঙ্গে লড়াই করছেন তিনি।